laion/Wikipedia-Exotic huggingface dataset:
בראד מילר

בראדלי אלן מילר (באנגלית: Bradley Alan Miller; נולד ב-12 באפריל 1976) הוא כדורסלן עבר אמריקאי ששיחק בליגת ה-NBA בעמדת הסנטר. מילר, שנבחר פעמיים למשחק האולסטאר (2003 ו-2004), הוא אחד מחמשת השחקנים היחידים אי פעם שהשתתפו במשחק האולסטאר מבלי שנבחרו בדראפט. מילר נולד בפורט ויין שבאינדיאנה וגדל בעיירה הקטנה קנדאלווייל. מאמנו של מילר בקבוצת המכללות של אוניברסיטת פרדו היה מאמן הכדורסל הוותיק ג'ין קיידי. לאחר שנותיו במכללה, ובשל השבתת ליגת ה-NBA, יצא מילר לשחק בקבוצת ליבורנו באיטליה. עם תום ההשבתה הוחתם מילר כשחקן חופשי על ידי שארלוט הורנטס (כיום ניו אורלינס הורנטס), מבלי שנבחר בדראפט ה-NBA. מילר שיחק בשארלוט במשך שתי עונות (99-00, 98-99) אותן סיים עם ממוצעים של 7.1 נקודות ו-4.6 ריבאונדים למשחק, ובתומן הועבר אל קבוצת שיקגו בולס. מילר שיחק בשיקגו בולס במשך שתי עונות (00-01, 01-02), בהן שיפר את ממוצעיו. ב-105 הופעות במדי שיקגו (לעומת 93 בלבד במדי שארלוט) הציג ממוצעים של 10.2 נקודות ו-7.8 ריבאונדים למשחק. במהלך עונת 01-02 עבר מילר לקבוצת אינדיאנה פייסרס. באינדיאנה שיחק מילר שנתיים (01-02, 02-03) והשתלב מצוין בסגנון המשחק. הוא הציג ממוצעים גבוהים (14.1 נקודות ו- 8.3 ריבאונדים למשחק), ובעונתו השנייה אף שיחק כסנטר הפותח של הקבוצה. בשנת 2003 בעקבות הצעה כספית מפתה, עבר מילר לקבוצת סקרמנטו קינגס בטרייד שהביא לאינדיאנה גם את הסנטר סקוט פולארד. באותה העסקה, סקרמנטו העבירה את הידו טורקוגלו לסן אנטוניו, סן אנטוניו העבירה את דני פרי לאינדיאנה ואינדיאנה העבירה את רון מרסר לסן אנטוניו. מילר נבחר כשחקן באולסטאר בשנים 2003 ו-2004. בפברואר 2009 חזר מילר לשיקגו בולס, אותה הוביל לפלייאוף בתום אותה העונה. ביולי 2010 חתם מילר בקבוצת יוסטון רוקטס על חוזה לשלוש שנים. ב-16 בדצמבר הוא עבר בטרייד לטימברוולבס, בתמורה למעברו של ג'וני פלין לרוקטס. מדיה וקבצים בנושא בראד מילר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA
ויקטוריה קורן מיטשל

ויקטוריה קורן מיטשל (באנגלית: Victoria Coren Mitchell; נולדה ב-18 באוגוסט 1972) היא סופרת ושחקנית פוקר בריטית, בעלת טורים שבועיים בדיילי טלגרף, ומנחת שעשועון הטלוויזיה "Only Connect" ותוכנית הרדיו "Heresy". היא האישה הראשונה שזכתה בתואר בסבב הפוקר האירופי והראשונה שזכתה ב-2 תארים. קורן מיטשל פרסמה סיפור קצר תחת שם עט במגזין "Just Seventeen" כשהייתה בת 14. בגיל 15 זכתה בתחרות כתיבה בדיילי טלגרף. ב-1989 פרסמה את ספרה הראשון, "Love 16". ההצגה "A Lump in my Throat" אשר עיבדה מטוריו של ג'ון דיימונד, עלתה בפסטיבל אדינבורו ב-2000 ובהמשך הוצגה בבתי תיאטרון אחרים. ב-2003 עיבדה את ההצגה לדוקו-דרמה עבור BBC Two עם ניל פירסון. באותה השנה פרסמה את הספר "Once More, with Feeling" אשר כתבה במשותף עם צ'ארלי סקלטון על ניסיונם ליצור את "סרט הפורנו הטוב ביותר אי פעם", בעקבות עבודתם כמבקרי סרטי פורנוגרפיה עבור ה-"Erotic Review". ב-2009 פרסמה ספר זיכרונות בשם "For Richer, For Poorer: A Love Affair with Poker", אשר ב-2011 פורסם מחדש בשם "Confessions of a Player". קורן מיטשל הנחתה שידורי טלוויזיה ורדיו רבים, בעיקר תחת רשת BBC, והיא משתתפת כאורחת קבועה, פנליסטית ואורחת בתוכניות בידור רבות כגון "8 Out of 10 Cats does Countdown" ו"The Last Leg". מ-2008 היא מנחה את שעשועון הטלוויזיה "Only Connect" ותוכנית הרדיו "Heresy", ומ-2016 את תוכנית הרדיו "Women Talking About Cars" ב-Radio 4. מ-2012 היא משתתפת קבועה בשעשועון Qi. ב-2004 הייתה לאישה הראשונה שזכתה בתואר בסבב הפוקר האירופי, לאחר שניצחה באליפות אשר התקיימה בלונדון. ב-2014 הפכה לראשונה אשר זכתה ב-2 תארים בסבב, כאשר ניצחה באליפות אשר התקיימה בסן רמו. נכון למרץ 2022, קורן מיטשל זכתה בסך של כ-2.5 מיליון דולר מטורנירי פוקר, כשמתוכם כ-1.6 מיליון דולר מהזכיות בסבב הפוקר האירופי. קורן מיטשל נישאה לקומיקאי והשחקן דייוויד מיטשל ב-2012, וב-2015 נולדה בתם הראשונה. אביה הוא ההומוריסטן אלן קורן ואחיה הוא העיתונאי גילס קורן. מדיה וקבצים בנושא ויקטוריה קורן מיטשל בוויקישיתוף אתר האינטרנט הרשמי של ויקטוריה קורן מיטשל ויקטוריה קורן מיטשל, ברשת החברתית אקס (טוויטר) ויקטוריה קורן מיטשל, במסד הנתונים הקולנועיים IMDb (באנגלית) ויקטוריה קורן מיטשל, באתר The Hendon Mob ויקטוריה קורן מיטשל, באתר Global Poker Index ויקטוריה קורן מיטשל, באתר אליפות העולם בפוקר ויקטוריה קורן מיטשל, Girls' mags are not sexy, but sweet, באתר הגרדיאן, ‏18 במרץ 2012 My Life In Media: Victoria Coren, באתר אינדפנדנט, ‏26 במאי 2008 ויקטוריה קורן מיטשל, I made a porn film for my 30th, באתר Evening Standard, ‏18 באוגוסט 2002 Coren Mitchell Becomes First Player To Win Two EPT Main Events, באתר Poker-King, ‏21 באפריל 2014 David Mitchell and his wife Victoria Coren enjoy a stroll with their baby daughter ahead of long-awaited Peep Show comeback, באתר דיילי מייל, ‏11 בנובמבר 2015
קיילי רוג'רס

קיילי רוג'רס (באנגלית: Kylie Rogers; נולדה ב-18 בפברואר 2004) היא שחקנית אמריקאית. רוג'רס נולדה ב-18 בפברואר 2004 בדאלאס, טקסס. כשהייתה בת 12 עברה המשפחה ללוס אנג'לס. מגיל שמונה מופיעה רוג'רס במגוון סדרות טלוויזיה. תפקידה הקולנועי הגדול הראשון של קיילי היה בסרט הקולנוע "תחנת החלל 76" משנת 2014, בו שיחקה לצד פטריק וילסון, ליב טיילר ומאט בומר. באותה שנה שיחקה בסרט "הבנים של אבו גרייב". שנה לאחר מכן הופיע בסרט הקולנוע "Mojave", ובתפקיד ראשי ראשון בסדרת הטלוויזיה "הלחישות". בשנת 2016 הופיעה בסרט "ניסים מגן עדן" לצד ג'ניפר גארנר. בשנת 2018 הופיעה בסרט "Skin" של הבמאי הישראלי גיא נתיב. בשנת 2020 שיחקה בתפקיד ראשי בסדרת הטלוויזיה "הביתה לפני החשכה". ב-21 ביוני 2021, פורסם כי רוג'רס לוהקה לתפקיד בסרט הקולנוע "בו מפחד". קיילי רוג'רס, ברשת החברתית אקס (טוויטר) קיילי רוג'רס, במסד הנתונים הקולנועיים IMDb (באנגלית) Kylie Rogers Biography, The Daily Biography Aly Weisman, This 10-Year-Old Is Earning $20,000 Per Episode To Star In Steven Spielberg's New TV Show, Insider, ‏3 בספטמבר 2014 Donald Clarke, Miracles From Heaven review: dare you question the logic of this universe?, The Irish Times, ‏4 במאי 2016 Leslie Felperin, The Hollywood Reporter, The Hollywood Reporter, ‏2 באוגוסט 2018 Alexandra Del Rosario, Deadline, Deadline, ‏2 באפריל 2021 Kroll, Justin (June 21, 2021). "'Disappointment Blvd.': Ari Aster Sets All-Star Ensemble To Join Joaquin Phoenix In A24 Film; Nathan Lane, Patti LuPone, Amy Ryan And Kylie Rogers Cast". Deadline Hollywood. Retrieved June 21, 2021.
SOS (אלבום של אוולינה)

SOS הוא אלבום האולפן השני של הזמרת-יוצרת הפינית אוולינה. האלבום יצא לאור ב-22 בפברואר 2019, בהוצאת חברות התקליטים יוניברסל מיוזיק גרופ ואם-איזי מיוזיק. מתוך האלבום יצאו שבעה סינגלים: "Kylmii Väreitä",‏ "Tornado",‏ "Katri Helena",‏ "Sun Vika",‏ "Vielä Kerran",‏ "Nostalgiaa" ו-"Miks". האלבום הגיע למקום השני במצעד האלבומים הפיני, בדומה לאלבום הבכורה של אוולינה, 24K. במאי 2017 הוציאה אוולינה את הסינגל המוביל מתוך האלבום, "Kylmii Väreitä", שהגיע למקום השני במצעד הסינגלים הפיני. בהמשך, יצא הלהיט "Tornado" שהצליח לשחזר את הצלחת קודמיו. הסינגל השלישי, "Katri Helena", נכתב כמחווה לזמרת הפינית קטרי הלנה. הסינגל הרביעי, "Sun Vika", הגיע למקום הראשון במצעדים הפיניים. שלושה סינגלים נוספים יצאו לאחר יציאתו של "Sun Vika", וכולם זכו להצלחה בפינלנד, כמו גם במדינות שונות ברחבי העולם. האלבום הצליח להיכנס למצעד האלבומים הפיני, שם הגיע בשיאו למקום השני. מידע על האלבום SOS באתר MusicBrainz מידע על האלבום SOS באתר AllMusic האלבום SOS באתר ספוטיפיי האלבום SOS באתר דיזר האלבום SOS באתר Yandex.Music (ברוסית) האלבום SOS באתר אפל מיוזיק האלבום SOS באתר טיידל SOS, 2019-02-22, נבדק ב-2022-03-12 Suomen Virallinen Lista, Musiikkituottajat (בפינית) Evelina - Kylmii Väreitä, נבדק ב-2022-03-12 Evelina - Tornado, נבדק ב-2022-03-12 Katri Helena - Evelina, נבדק ב-2022-03-12 Evelina - Sun Vika, נבדק ב-2022-03-12 Vielä Kerran, נבדק ב-2022-03-12 Nostalgiaa, נבדק ב-2022-03-12 Miks, נבדק ב-2022-03-12
ליב בורי

אוליביה "ליב" בורי (באנגלית: Olivia "Liv" Boeree; נולדה ב-18 ביולי 1984) היא מנחת טלוויזיה בריטית ושחקנית פוקר לשעבר, והאישה הראשונה אשר זכתה בצמיד אליפות העולם בפוקר ובתואר בסבב הפוקר האירופי. בורי החלה לשחק פוקר ב-2005 כחלק מתוכנית הטלוויזיה "Ultimatepoker.com Showdown", בה משתתפים ללא ניסיון בפוקר מודרכים על ידי שחקנים מוכרים. בין מאמניה במהלך התוכנית היה פיל הלמות. ב-2010 זכתה בתואר בסבב הפוקר האירופי, באליפות אשר התקיימה בסן רמו, בטורניר שהיה הגדול ביותר באירופה בזמנו. ב-2017 זכתה בצמיד אליפות העולם בפוקר בטורניר זוגי יחד עם בן זוגה איגור קורגנוב, ובכך הייתה לאישה הראשונה הזוכה בתארים ב-2 הסבבים החשובים. בורי זכתה 3 פעמים ברצף בתואר אשת השנה בפוקר, מ-2014 עד 2016. בנובמבר 2019 הודיעה שהיא פורשת ממשחק. נכון למרץ 2022, בורי זכתה בסך של כ-3.8 מיליון דולר מטורנירי פוקר. בורי בעלת תואר בפיזיקה ואסטרופיזיקה מאוניברסיטת מנצ'סטר. בזמן לימודיה ניגנה בגיטרה בלהקת "Dissonance". בורי תומכת בולטת ברעיון האלטרואיזם אפקטיבי, וב-2014 ייסדה את "Raising for Effective Giving" המקדם את רעיון הנתינה הפילנתרופי, יחד עם שחקני הפוקר איגור קורגנוב, פיל גרויסם וסטיבן הובר. מדיה וקבצים בנושא ליב בורי בוויקישיתוף אתר האינטרנט הרשמי של ליב בורי (באנגלית) ליב בורי, ברשת החברתית אקס (טוויטר) ליב בורי, סרטונים בערוץ היוטיוב ליב בורי, באתר The Hendon Mob ליב בורי, באתר Global Poker Index ליב בורי, באתר אליפות העולם בפוקר משי קורן, אלופת הפוקר רוצה לחנך את העולם לאהוב מתמטיקה – ולהרוויח מעזרה הדדית, באתר TheMarker‏, 11 באפריל 2023 Poker woman from Sittingbourne plays for £2.2m prize, BBC, ‏24 באפריל 2010 Liv Boeree and Igor Kurganov Win 2017 World Series of Poker $10,000 Tag Team No-Limit Hold'em Championship, CardPlayer, ‏2 ביוני 2017 Liv Boeree: The “Iron Maiden” of the poker world, Metal Insider, ‏29 באוקטובר 2019 צוות הארגון, באתר Raising for Effective Giving
ג'ון ג'ואנדה

ג'ונסון "ג'ון" ג'ואנדה (באנגלית: Johnson "John" Juanda; נולד ב-8 ביולי 1971) הוא שחקן פוקר אינדונזי. בשנת 2015 נבחר להיכל התהילה של הפוקר. ב-2002 זכה בצמיד אליפות העולם בפוקר הראשון שלו וב-2003 זכה בשני צמידים נוספים, זכיות אשר זיכו אותו בתואר שחקן הטורנירים של השנה של מגזין CardPlayer. ב-2008 זכה באירוע המרכזי הראשון של אליפות העולם באירופה, לאחר קרב ראש בראש שנערך 7 שעות, שיא לתקופתו. ג'ואנדה הגיע לשולחן הגמר בסבב הפוקר העולמי 6 פעמים, אך לא הצליח לזכות בתואר, כאשר הכי קרוב שהגיע היה כשסיים במקום השני באליפות הראשונה של הסבב שנערכה בבלאג'יו שבלאס וגאס ב-2002. ב-2015 נבחר להיכל התהילה של הפוקר. נכון למרץ 2022 זכה ג'ואנדה בסך של כ-25.2 מיליון דולר מטורנירי פוקר, כשמתוכם כ-5.7 מיליון דולר בסבב אליפות העולם וכ-1.8 מיליון דולר בסבב הפוקר העולמי. זכייה במסגרת אליפות העולם באירופה ג'ואנדה בעל תואר שני במנהל עסקים מאוניברסיטת סיאטל. מדיה וקבצים בנושא ג'ון ג'ואנדה בוויקישיתוף ג'ון ג'ואנדה, ברשת החברתית אקס (טוויטר) ג'ון ג'ואנדה, באתר The Hendon Mob ג'ון ג'ואנדה, באתר Global Poker Index ג'ון ג'ואנדה, באתר אליפות העולם בפוקר ג'ון ג'ואנדה, באתר סבב הפוקר העולמי ג'ון ג'ואנדה, באתר סבב טריטון John Juanda: Sometimes, Nice Guys Finish First, באתר CardPlayer, ‏3 בדצמבר 2004 Congratulations to John Juanda, the 2008 WSOP-E Main Event Champion!, באתר PokerNews,‏ 3 באוקטובר 2008 (באנגלית) Donnie Peters,‏ Jen Harman and John Juanda Selected as Poker Hall of Fame Class of 2015, באתר PokerNews,‏ 26 באוקטובר 2015 (באנגלית)
להב אל.אר

להב אל.אר רילאסטייט בע"מ המוכרת בשם המקוצר "להב אל.אר" היא חברה ציבורית ישראלית שניירות הערך שלה נסחרים בבורסה לניירות ערך בתל אביב ועוסקת בנדל"ן מניב ובאנרגיה סולארית. להב אל.אר נוסדה בדצמבר 1963 כחברה פרטית בשם מ.ל.ל. מכון לסטטיסטיקה ומיכון משרדי בע"מ ועסקה במשך השנים בתחום טכנולוגיות המידע. באוקטובר 1982 שם החברה שונה ל-"מ.ל.ל. תעשיות תוכנה ומחשבים בע"מ". בפברואר 1983 הונפקו מניות החברה בבורסה לניירות ערך בתל אביב והיא הפכה לחברה ציבורית. בדצמבר 2011 רכשה החברה מרכז קניות בגרמניה. בינואר 2012 שונה שמה של החברה מ"אס.אר. אוברסיז השקעות בע"מ" לשמה הנוכחי. בשנת 2019 מכרה ל"קרן ג'נריישן קפיטל" את החזקותיה בחברה הציבורית "סולגרין". בשנת 2021 להב רכשה שישה סניפי דקטלון בגרמניה תמורת 26 מיליון יורו. נכון לשנת 2022 יושב ראש דירקטוריון החברה הוא אבי לוי ומנכ"לית החברה היא חוה זמיר טואף. משרדי החברה שוכנים בבניין איטליה שנמצא בפארק ההיי-טק "יורופארק" שבקיבוץ יקום שבשרון. נדל"ן מניב- בתחום זה עיקר פעילותה של החברה נמצא בגרמניה, שם היא פועלת משנת 2012 ומחזיקה בכ-80 מרכזים מסחריים המשרתים את האוכלוסייה המקומית ובתי מלון. בנוסף לכך, מחזיקה החברה גם בזכויות בנכס מניב ב"סיטי טאוור" שברמת גן. אנרגיה ירוקה: בשנת 2012 נכנסה החברה אל תחום האנרגיה הירוקה ועסקה בהקמה, רכישה ואחזקה של מערכות לייצור חשמל פוטו וולטי בישראל. בהמשך, פעילות זו מוזגה לחברה הציבורית "סולגרין" שהייתה בשליטת החברה. בשנת 2019 מכרה החברה את החזקותיה ויצאה מתחום זה. במאי 2020 חזרה החברה אל התחום ורכשה כ-89 מתקנים סולאריים. דלק ישראל- באוקטובר 2020 רכשה כ-35% ממניות חברת "דלק ישראל". במהלך 2021 הגדילה את אחזקותיה בחברה לכ-40%. החברה עוסקת בהחזקת נדל"ן ובהפעלת תחנות דלק בישראל. בעל השליטה בחברה הוא איש העסקים הישראלי אבי לוי. לוי מחזיק בכ-43.33% ממניות החברה באמצעות החברה הפרטית "אלדע ייעוץ והשקעות (1995)", שנמצאת בבעלותו המלאה. אתר האינטרנט הרשמי של להב אל.אר להב אל.אר רילאסטייט, באתר הבורסה לניירות ערך בתל אביב להב אל.אר רילאסטייט, באתר "מאיה" להב אל.אר: נתונים כספיים באתר מאי"ה. אס.אר אוברסיז: רוכשת נכס שלישי בגרמניה, באתר גלובס, 25 בדצמבר 2011 קובי ישעיהו, ‏קרן ג'נרשיין קפיטל רוכשת שליטה בסולגרין מלהב ב-44 מ' ש', באתר גלובס, 4 באוגוסט 2019 להב אל אר רוכשת 6 סניפי דקטלון בגרמניה תמורת 26 מיליון יורו, באתר גלובס, 23 ביוני 2021
ליגת העל של הונדורס

ליגה בטקריס דה הונדורס (בספרדית: Liga betcris de Honduras או בשמה המלא: Liga Nacional de Fútbol Profesional de Honduras) היא הליגה העליונה בכדורגל בהונדורס, שמאורגנת על ידי התאחדות הכדורגל של הונדורס, והיא הפכה למקצוענית ורשמית בשנת 1965. הליגה משוחקת בשני בתים, ובשני חלקים, אפרטורה מיולי עד דצמבר וקלאוסורה מינואר עד מאי. אחרי כל אחת מהעונות הסדירות נערך פלייאוף של הראשונה מכל בית שמתקדמת לשלב חצי הגמר, ועוד 2 מכל בית שמתקדמות לשלב הפלייאוף. אחרי הפלייאוף משוחק שלב חצי הגמר והגמר, ובו מוכרעת האלופה העונתית. הליגה נערכת ברציפות מאז 1965 (למעט בעונת 1972/1973 ובעונת קלאוסורה 2020). הקבוצה הבולטת ביותר בליגה היא קבוצת אולימפיה (שמקורה בעיר הבירה, טגוסיגלפה) ולה 34 אליפויות מתחילת העידן המקצועני. שנייה בדירוג היא קבוצת מוטגואה שגם היא מעיר הבירה ולה 17 זכיות, ושלישית היא קבוצת ריאל אספנייה, שמקורה בעיר סן פדרו סולה, והיא עם 12 אליפויות. ההיסטורי של הכדורגל בהונדורס החל בשנות ה-30, אז החל להתעורר רצון הקהל למשחק שהפך לפופולרי במדינה, ב-1947 נולדה הליגה המאורגנת הראשונה שנקראה "Francisco Morazán Major Football League" - ליגת פרנציסקו מוראזאן בכדורגל. הקבוצות הראשונות שהשתתפו בליגה זו ונחשבות למייסדות הכדורגל במדינה הן: אולימפיה, פדרל, מוטגואה, ארגנטינה, ויקטוריה וריאל אספנייה של הליגה שכונתה "ליגה מאייור". באליפות הראשונה ב-1948 הוכתרה קבוצת ויקטוריה כאלופת הליגה לאחר שניצחה את מוטגואה בגמר, למרות שעונה אחת לאחר מכן מוטגואה הצליחה לזכות בתואר על חשבונה של ויקטוריה. בהמשך בתחילת שנות ה-50 השיבה ויקטוריה את התואר ובתורם זכו קבוצות נוספות לראשונה בתואר האליפות (שנחשב לחובבני) קבוצות כמו: היבואראס, סולה דה לה לימה, אדואנה, פדרל אבאקה וב-1957/1958 זכתה לראשונה קבוצת אולימפיה, והמשיכה לשחזר את הצלחתה במשך 7 פעמים לאורך 8 שנים. לימים הפכה אולימפיה לקבוצה החשובה והבולטת במדינה. עד לעונת 1964, החזיקה אולימפיה כבר ב-7 תארים לא רשמיים בליגה שנקראה "Liga Amateur de Honduras" ("הליגה החובבנית של הונדורס"). ניצני הקמת הליגה המקצוענית החלו להופיע בשנים 1962 ו-1963 כאשר אחד מבכירי ההתאחדות ההונדורית אלחנדרו טלבוט הלך לקיים השתלמויות ולמד את מערכת הליגות של מקסיקו, בתקווה להעתיק אותה למדינתו. ב-3 באפריל 1964 הוכרז על הקמת הליגה בקונגרס הלאומי השנתי. בעונת הליגה המקצוענית הראשונה, 1965/1966, שהכילה 10 קבוצות, ושוחקה 8 סיבובים, זכתה קבוצת פלטנס, אך לא היו יורדות. פורמט דומה של שלב ליגה רגילה המשיך, כשבהמשך נוסו מספר אופציות של שלב פלייאוף בתום הליגה הסדירה, לעיתים בית גמר ולעיתים שלב נוקאאוט. בעונת 1997/1998 הופיעה לראשונה שיטת האפרטורה וקלאוסורה בליגה עונתית קצרה שלמעשה מכילה 2 תחרויות ו-2 תארים שונים בעונה אחת, כפי שמקובל ברבות מהליגות של אמריקה הלטינית. הליגה לעיתים הוקטנה והוגדלה אך פורמט זה ממשיך עד היום. בעקבות השפעת התפרצות נגיף הקורונה הוחלט לבטל את העונה. בסוגריים: זכיות באליפות/סגנויות מהקמת הליגה המקצוענית ב-1965 והלאה. אתר האינטרנט הרשמי של ליגת העל של הונדורס
עתיק יומין

שגיאות פרמטריות בתבנית:אלבום 'סוג: אלבום אולפן' אינו ערך חוקי עתיק יומין (בשמו המלא עתיק יומין - מגן אבות) הוא אלבום הסולו השני של מוטי שטיינמץ. האלבום כולל בעיקר ניגונים חסידיים עתיקים כאשר מוטי מקפיד לשמור על האותנטיות של השירה החסידית. האלבום כולל בעיקר לחנים של אדמו"רים ושל גדולי החסידות, האלבום הופק על ידי רובי בנט, מפיקו האישי של מוטי. כשעל העיבוד המוזיקלי: דייוויד טויב, משה לאופר והצמד אלי קליין ואיצי ברי. ביוני 2019 הוציא מוטי את הסינגל-קליפ הראשון מהאלבום יהא רעווא, בלחן של יצחק אונגר, ועיבוד של משה לאופר. במהלך חודש פברואר 2020 הוציא שני סינגלים נוספים מתוך האלבום, אחד בשם ואמר ביום ההוא, והשני ניגון ויז'ניץ שני הניגונים בלחן שמקורו בחצר ויז'ניץ ובעיבוד של אלי קליין ואיצי ברי, הניגונים זכו לגרסאות כיסוי עוד טרם צאתם באלבום, בהם של ארי היל ואלי מרקוס באלבום פרויקט X של יוחי בריסקמן. מוטי שטיינמץ הרשל בריסק גילי ישראלוב סיני ברמץ אלי קליין איצי ברי יוסי ויינברגר שמוליק גולדשטיין דייוויד טויב מקהלת הילדים שיר ושבח, חיים מאיר פליגמן מקהלת הילדים שבח של יוסי גליק תקציר האלבום עתיק יומין, סרטון באתר יוטיוב נתנאל לייפער, ‏האם האומץ וההימור של מוטי שטיינמץ - השתלם?, באתר כיכר השבת מוטי שטיינמץ בראיון בלעדי לרגל האלבום החדש, לקריאה באתר במה מידע על האלבום עתיק יומין באתר MusicBrainz יהא רעווא, בביצוע מוטי שטיינמץ, וידאו קליפ של השיר באתר יוטיוב (אורך: 5:44), 5 ביוני 2019 ואמר ביום ההוא, בביצוע מוטי שטיינמץ, סרטון באתר יוטיוב (אורך: 3:19), 20 בפברואר, 2020 ניגון ויז'ניץ, בביצוע מוטי שטיינמץ, סרטון באתר יוטיוב (אורך: 3:28), 25 בפברואר 2020
לוק פראל

לוק פראל (באנגלית: Luke Prael; נולד ב-26 בנובמבר 2002) הוא שחקן אמריקאי. לוק פראל הוא בנם הצעיר של ליז וויליאם פראל, גם הוא שחקן. הופעת הבכורה של פראל הייתה בשנת 2016 בסרט הקצר "Boy in a Backpack". בסרט הוא גילם את אלי, ילד עם תסמונת הנעילה. בשנת 2018 שיחק בתפקיד משני בסרט הקולנוע של בו ברנהם, "כיתה ח'". באותה שנה שיחק בתפקיד ראשי בסרט האימה של הבמאי בועז יכין, "פנימייה" ("Boarding School") (אנ'). הוא גילם נער שנשלח לפנימייה לאחר שאביו תופס אותו מודד את שמלותיה של סבתו. בשנת 2021 לוהק פראל לתפקיד בסרט "12 במחיר 1" (אנ'). לוק פראל, במסד הנתונים הקולנועיים IMDb (באנגלית) Luke Prael Wiki - Zendaya, Age, Net Worth, Dating, Family, Featured Biography, ‏1 בספטמבר 2021 Richard Brody, Bo Burnham’s “Eighth Grade,” Reviewed: A Teen Coming-of-Age Story Plagued by Niceness, The New Yorker, ‏5 ביוני 2018 Dennis Harvey, Variety, Variety, ‏3 באוגוסט 2018 Alexandra Ramos, Cheaper By The Dozen: 6 Quick Things We Know About The Upcoming Disney+ Movie, Cinemablend, ‏4 באוקטובר 2021
לויטננט צור זי

לויטננט צור זי, בקצרה: Lt zS או LZS, היא דרגת הקצונה הנמוכה ביותר בצי הגרמני. הדרגה מדורגת כ-OF1 בנאט"ו, שוות ערך ל-Ensign בצי ארצות הברית, ולוטננט משנה בפועל בצי המלכותי הבריטי. הדרגה הוצגה בצי הקיסרי הגרמני על ידי שינוי שם הדרגה הקודמת של לויטננט משנה ב-1890. בתוך הצי קצינים בדרגה זו נקראו פשוט בשם הר לויטננט. כדי להבדיל בין קציני ים לקציני צבא, נוספה בתקשורת הרשמית הסיומת zur See (בים), לעיתים מקוצרת ל-z.S. או Lt.z.S.. הדרגה שימשה מאז את הרייכסמרינה, הקריגסמרינה והצי הגרמני. בפולקסמרינה נעשה שימוש במקור באותה צורה עד שהסיומת zur See נשמטה. הצי האוסטרו-הונגרי – קורבטנלויטננט בלגיה - Vaandrig-ter-zee 2de klasse/Enseigne de vaisseau de 2e classe קנדה - ממלא מקום סגן משנה קרואטיה - Korvettenleutnant (Poručnik kоrvete) דנמרק - Løjtnant צרפת - Enseigne de vaisseau de 2e classe יוון - Σημαιοφόρος/Simaiioforos איסלנד - 3. Stýrimaður איטליה - גארדימרינה הולנד - Luitenant ter zee der 3de klasse נורווגיה - פנריק פולין - Podporucznik marynarki פורטוגל - Guarda-marinha ו-Subtenente רומניה - אספירנט סרביה - Korvettenleutnant (Поручник корвете) סלובניה - Korvettenleutnant (Poročnik korvete) ספרד - אלפרס דה פראגאטה טורקיה - Teğmen בריטניה - תת-לוטננט ארצות הברית - אנסיין מדיה וקבצים בנושא לויטננט צור זי בוויקישיתוף
דרכון אוקראיני

דרכון אוקראיני הוא מסמך המונפק עבור אזרחי אוקראינה כהוכחה לאזרחות אוקראינית. המדינה מנפיקה דרכונים בינלאומיים המשמשים לנסיעות לחו"ל. עד 2016, אוקראינה הנפיקה גם דרכונים פנימיים שהיו מסמך הזיהוי העיקרי של אזרחים אוקראינים בתוך אוקראינה. דרכונים פנימיים אלו מוחלפים כעת בתעודת זהות אוקראינית בגודל כרטיס אשראי, אולם דרכונים שהונפקו בעבר עדיין בתוקף. כמו כן, החל משנת 2021 דרכונים אלקטרוניים זמינים בטלפונים סלולריים לאזרחים אוקראינים באמצעות אפליקציית דייה הממשלתית. בכך הפכה אוקראינה למדינה הראשונה בעולם המאפשרת שימוש בדרכונים דיגיטליים. הדרכונים משמשים לזיהוי בתוך אוקראינה בלבד ולא לצורך מעבר גבול. על פי תיקוני החוק שנעשו ב-14 ביולי 2016 על ידי המועצה העליונה, כל אזרח שהגיע לגיל 14 חייב לקבל דרכון. דרכונים מונפקים לארבע שנים לאנשים מתחת לגיל 18, ולעשר שנים לכל השאר. מאז כניסת התיקונים לחוק, גם הדרכונים הפנימיים האוקראינים (בצורת חוברת) אינם מקבלים חותמת במעמד אזרחי (לדוגמה בנישואין או גירושין), ובכך בוטלה מסורת בת מאה שנים מימי ברית המועצות. במקום זאת, מונפקת תעודת נישואין לכל אחד מבני הזוג. ב-10 ביולי 2015, ממשלת אוקראינה הודיעה כי הדרכונים הפנימיים יבוטלו, ויוחלפו בתעודות זהות, החל מ-1 בינואר 2016. ב-25 בינואר 2016 הונפקו תעודות הזהות האוקראיניות הראשונות לאזרחים צעירים שמלאו להם 16 שנים. החל מ-1 בנובמבר 2016 מונפקות תעודות זהות לכל אזרחי אוקראינה. דרכון לנסיעות לחו"ל, הידוע בכינויו "דרכון בינלאומי", הוא מסמך המשמש לנסיעות מחוץ לאוקראינה. פרטי הדרכון נרשמים באוקראינית ובאנגלית. דרכונים מונפקים לפי דרישה ותקפים ל-10 שנים. ניתן להנפיק שני דרכונים למי שמרבה לנסוע לחו"ל. הדרכון הבינלאומי האוקראיני עומד בסטנדרטים בינלאומיים. הדרכונים האוקראינים הראשונים (אשר החליפו את הדרכון הקודם של ברית המועצות) הוצגו ב-4 ביוני 1994, בעוד הדרכונים הניתנים לקריאה במכונה הופיעו לראשונה ב-1997. הדרכון הבינלאומי האוקראיני הנוכחי הוא דרכון ביומטרי. אם אזרח אינו מעוניין לקבל דרכון ביומטרי, הוא יכול להגיש בקשה לדרכון שאינו ביומטרי, תוך מתן הצהרה בכתב לפני הגשת הבקשה לקבלת המסמך. לדרכונים הבינלאומיים הביומטריים יש כריכה כחולה כהה והם מכילים 32 עמודים. הכריכות של הדרכונים הבינלאומיים שהונפקו בשנות ה-90 היו אדומות, מה שאיפשר הבחנה ויזואלית קלה מדרכונים פנימיים בצבע כחול. דרכון דיפלומטי דרכון שירות תעודת נסיעה של חסר אזרחות מסמך נסיעה של פליטים נכון למרץ 2022, לאזרחים אוקראינים עם דרכונים אוקראינים רגילים הייתה גישה ללא אשרה או אשרה בהגעה ל-141 מדינות וטריטוריות, ובכך דורג הדרכון האוקראיני במקום ה-35 בעולם מבחינת חופש הנסיעה לפי מדד הנלי לדרכונים. מדיה וקבצים בנושא דרכון אוקראיני בוויקישיתוף Kitsoft, Cabinet of Ministers of Ukraine - Ministry of Digital Transformation: Ukraine is the first country in the world to fully legalize digital passports in smartphones, www.kmu.gov.ua (באנגלית) Ukrainian parliament passes law on internal biometric passports, Interfax-Ukraine (14 July 2016) The Henley Passport Index: Q1 2022 Global Ranking